CELEX: 62010CN0461
Language: et
Date: 2010-09-20 00:00:00
Title: Kohtuasi C-461/10: Eelotsusetaotlus, mille on esitanud Högsta domstolen (Rootsi) 20. septembril 2010 — Bonnier Audio AB, Earbooks AB, Norstedts Förlagsgrupp AB, Piratförlaget Aktiebolag, Storyside AB versus Perfect Communication Sweden AB

20.11.2010   
            
            
               ET
            
            
               Euroopa Liidu Teataja
            
            
               C 317/24
            
         Eelotsusetaotlus, mille on esitanud Högsta domstolen (Rootsi) 20. septembril 2010 — Bonnier Audio AB, Earbooks AB, Norstedts Förlagsgrupp AB, Piratförlaget Aktiebolag, Storyside AB versus Perfect Communication Sweden AB
   (Kohtuasi C-461/10)
   ()
   2010/C 317/42
   Kohtumenetluse keel: rootsi
   
      Eelotsusetaotluse esitanud kohus
   
   Högsta domstolen
   
      Põhikohtuasja pooled
   
   
      Hagejad: Bonnier Audio AB, Earbooks AB, Norstedts Förlagsgrupp AB, Piratförlaget Aktiebolag, Storyside AB
   
      Kostja: Perfect Communication Sweden AB
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 15. märtsi 2006. aasta direktiiv 2006/24/EÜ (1), mis käsitleb üldkasutatavate elektrooniliste sideteenuste või üldkasutatavate sidevõrkude pakkujate tegevusega kaasnevate või nende töödeldud andmete säilitamist ja millega muudetakse direktiivi 2002/58/EÜ, ning eelkõige selle artiklid 3, 4, 5 ja 11 välistavad siseriikliku õiguse sellise sätte kohaldamise, mis põhineb Euroopa Parlamendi ja nõukogu 29. aprilli 2004. aasta direktiivi 2004/48/EÜ (2) intellektuaalomandi õiguste jõustamise kohta artiklil 8 ja mille alusel kohustatakse internetiteenuste osutajat tsiviilkohtumenetlustes abonendi kindlakstegemise eesmärgil loovutama autoriõiguse omanikule või tema esindajale selle abonendi andmed, kellele internetiteenuste osutaja on omistanud väidetavalt rikkumisel kasutatud IP–aadressi? Küsimuse aluseks on eeldus, et hageja on esitanud tõendid konkreetse autoriõiguse rikkumise kohta ja meede on proportsionaalne.
            
         
               2.
            
            
               Kas vastust esimesele küsimusele mõjutab asjaolu, et liikmesriik ei ole andmete säilitamise direktiivi rakendanud, kuigi selleks ettenähtud tähtaeg on möödunud?
            
         
      (1)  ELT L 105, lk 54.
   
      (2)  ELT L 157, lk 45; ELT eriväljaanne 17/02, lk 3239.